Παστόρ Μαλδονάδο

Ο Παστόρ Μαλδονάδο (πλήρες όνομα Pastor Rafael Maldonado Motta, γεν. στις 9 Μαρτίου του 1985 στο Μαρακάι) είναι Βενεζουελανός οδηγός της Φόρμουλα 1. Αγωνίστηκε στις ομάδες της Γουίλιαμς (2011-2013) και της Λότους (2014-2015).

Πρώτα χρόνια
Ο Μαλδονάδο γεννήθηκε στο Μαρακάι της Βενεζουέλας. Ξεκίνησε την καριέρα του στη Ρενώ Φόρμουλα 1.

Καριέρα

Formula Renault 
Η πρώτη επαφή του Μαλδονάδο με το μηχανοκίνητο αθλητισμό ήρθε το 2003 στην Ιταλία. Αγωνίστηκε στο ιταλικό πρωτάθλημα της Formula Renault με την ομάδα της Cram Competition και τερμάτισε 7ος. Τα πιο αξιοσημείωτα αποτελέσματά του περιλαμβάνουν 3 βάθρα και 1 πολ ποζίσιον.

Formula Renault 3.5 
Ο Μαλδονάδο εξασφάλισε θέση βασικού οδηγού με την ομάδα της Draco Racing το 2006. Τερμάτισε τη σεζόν 3ος με συνολικά 3 νίκες, 6 βάθρα και 5 πολ ποζίσιον. 

Ο Μαλδονάδο θα μπορούσε να είχε κερδίσει το πρωτάθλημα αν δεν είχε αποκλειστεί από τον αγώνα στο Μιζάνο λόγω τεχνικών προβλημάτων.

GP2 
Την επόμενη χρονιά ο Μαλδονάδο προσέλκυσε, λόγω των επιδόσεών του, το ενδιαφέρον αρκετών ομάδων και ως επακόλουθο υπέγραψε με την ομάδα της Trident Racing. 4 αγώνες μετά κατέκτησε την πρώτη του νίκη στο πρωτάθλημα στον αγώνα του Μονακό. Η συνέχεια της σεζόν, παρ΄ όλα αυτά, δεν ήταν η ιδανική καθώς, εξαιτίας ενός τραυματισμού, αναγκάστηκε να χάσει τους τελευταίους 4 αγώνες μένοντας εκτός της τελικής δεκάδας.

Την επόμενη χρονιά μετακινήθηκε στην ομάδα της Piquet Sports και τερμάτισε τη σεζόν 5ος αφού κατάφερε να αναρριχηθεί στην κατάταξη στους τελευταίους 6 αγώνες. 

Το 2009 βρέθηκε στην ομάδα της ART Grand Prix. Οι επιδόσεις του ομόσταυλού του, Νίκο Χούλκενμπεργκ, ο οποίος κέρδισε και το πρωτάθλημα, κάλυψαν τις δικές του επιδόσεις, κατάφερε, όμως, να τερματίσει 6ος βοηθώντας την ομάδά του στην κατάκτηση του τίτλου.

Φόρμουλα 1

2011 
Το 2011 υπήρξε η πρώτη χρονιά του Μαλδονάδο στο πρωτάθλημα της Φορμούλα 1 διαγωνιζόμενος με την ομάδα της Γουίλιαμς. Αντικατέστησε τον πρώην ομόσταυλό του, Νίκο Χούλκενμπεργκ, συνοδεύοντας τον Ρούμπενς Μπαρικέλο. Εκτός των επιδόσεων του εντός πίστας, ο Μαλδονάδο απέκτησε χορηγία και από την κυβέρνηση της Βενεζουέλας μέσω της εταιρίας πετρελαίων PDVSA. 

Παρά τις επιδόσεις του κατά τη διάρκεια του πρωταθλημάτος με το καλύτερο αποτέλεσμά του να είναι η δέκατη θέση στο Βελγικό Γκραν Πρι, δίνοντας του 1 πόντο, αποτυγχάνοντας να πετύχει αντίστοιχα αποτελέσματα στους εναπομείναντες αγώνες και να θέσει χρόνο για τις κατατακτήριες τους, ο Μαλδονάδο τερμάτισε 19ος, ενώ παράλληλα ανακοινώθηκε ότι θα διατηρούσε τη θέση του και για την επόμενη σεζόν.

2012 
Η επόμενη χρονιά βρήκε τον Μαλδονάδο να συνεργάζεται με τον Μπρούνο Σένα. Η χρονιά αυτή σημαδεύτηκε για τον οδηγό, λόγω της πρώτης του νίκης στη Φόρμουλα 1 στο Ισπανικό Γκραν Πρι. Στη μάχη για την πρώτη θέση εκκίνησης στον αγώνα, ο Μαλδονάδο τερμάτισε δεύτερος, πίσω  από τον Λιούις Χάμιλτον. Μετά, όμως, και από τον αποκλεισμό του δεύτερου από τις κατατακτήριες στην πρώτη θέση βρέθηκε ο Μαλδονάδο, κατορθώνοντας να κλειδώσει την πρώτη και μοναδική νίκη του στο άθλημα. Μετά και το πέρας των αγώνων, ο Μαλδονάδο δέχτηκε 14 ποινές, είτε για ατυχήματα, είτε για αλλαγές στο κιβώτιο ταχυτήτων, οι οποίες συνολικά του στοίχισαν 38 θέσεις.

2013 
Το 2013 ήταν η τελευταία χρονιά του οδηγού στην ομάδα της Γουίλιαμς, αυτή τη φορά συνοδευόμενος στη σύνθεση της ομάδας από τον Φινλανδό Βάλτερι Μπότας. Οι επιδόσεις του στους αγώνες και η έντάση που προκλήθηκε με τους ιθύνοντες της ομάδας από την αρχή της σεζόν, λόγω αρνητικών σχολίων του για το μονοθέσιο, οδήγησαν σε ρήξη των δύο πλευρών και ως εκ τούτου στην αποχώρησή του από τη Γουίλιαμς.

2014 
Για το 2014 ο οδηγός υπέγραψε συμβόλαιο με την ομάδα της Λότους με το δίδυμο να συμπληρώνεται από τον Ρομάν Γκροζάν.  Αυτή η χρονιά δεν υπήρξε αρκετά διαφορετική για τον Μαλδονάδο καταφέρνοντας μόνο στο Γκραν Πρι των Ηνωμένων Πολιτειών να τερματίσει 9ος  ολοκληρώνοντας τη σεζόν στη 16η θέση.

2015 
Η τελευταία χρονιά του στη Φόρμουλα 1 υπήρξε καλύτερη από άποψη επιδόσεων με τον ίδιο να ολοκληρώνει τη σεζόν 14ος με 27 πόντους παρά την πληθώρα ατυχημάτων στα οποία εμπλέχθηκε.

Παραπομπές

Εξωτερικοί σύνδεσμοι
 

Βενεζουελανοί οδηγοί Φόρμουλα 1